Ich were gerne fro (Mit originalen Lettern)
ICh were gerne fro·
nv mags nit leider ſin·
ich mīne gar zeho
ſi wil nit růchen min·
dauon ich h̾zen ſere·
vil ſtete haben můs·
mir wart ir nie nit mere·
wan froͤmdeklich ir grůs·

Owe ſi wigt ſo kleine·
min h̾zekliche not·
gnade ein ſuͤſſú reine·
erwendēt mir den tot·
irkēnēt mine ſwere·
vn̄ helfet mir inzit·
bin ich v́ lāge vnmere·
der tot vf minem h̾zen lit·

ICh man v́ch recht̾ trúwen·
die ich doch gegen v́ han·
das ir v́ch lâſſent rúwen·
wan ir noch hant getan·
gegen mir ſo froͤmdekliche·
das můs ich ſere klagen·
gnade ein wunneriche·
lāt mich noch heil an v́ beiagen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse